
MISA CON NENOS

31 de marzo de 2019 - Coresma- 4º C -O pai bo
S. LUCAS 15, 11-32: “o pai viuno e conmovéronselle as entrañas”.

 (
Ve a por el PERDÓN del Padre.
Te devolverá 
un CORAZÓN vivo.
)
Vai polo PERDÓN do Pai.
[image: ]Devolverache 
un CORAZÓN vivo.


1. ACOLLIDA
Benvidos a esta celebración. A gran revelación de Xesús é mostrarnos a Deus como Pai, como alguén disposto sempre á misericordia e ao perdón. Hoxe imos escoitar no Evanxeo a parábola do fillo pródigo ou do pai misericordioso. Somos nós os que nos afastamos de Deus indo por malos camiños e o Pai se entristece. Pero el espéranos, sae ao noso encontro, perdoa e esquece. E abre os seus brazos para regalarnos o perdón e unha vida nova. Hoxe aquí, na súa casa, celebramos o seu amor, a súa misericordia e o seu perdón.
(Saímos cun cartel cunha frase: “Vai polo PERDÓN do Pai. Devolverache un CORAZÓN vivo.”)
 - (Saúdo do sacerdote): O amor de Deus Pai que en Xesús nos abraza e nos perdoa, sexa convosco.

2. PERDÓN

      (Sacerdote): Xesús perdoou a pecadora, a Pedro, aos que o crucificaron, perdoou sempre, ten un gran corazón como o seu Pai. Nós tamén lle pedimos perdón. 
- (Posible catequista): Ti que tes o corazón cheo de amor e de tenrura, Señor, ten piedade de nós.
-(Posible pai - nai): Ti que tes o corazón cheo de misericordia e compaixón, Cristo, ten piedade de nós.
-(Posible neno - nena): Ti que esperas pacientemente o noso arrepentimento, Señor, ten piedade de nós. 

3. PALABRA DE DEUS
MONICIÓN A LAS LECTURAS
Imos escoitar moi atentos a Palabra de Deus. Na 1ª lectura descubrimos como Deus acompañou os que esperaban e crían nel, levounos á terra prometida e moitos vírona. No evanxeo veremos como os fariseos criticaban a Xesús porque trataba cos pecadores e queríaos. Xesús respondeulles con esta parábola sobre o absoluto amor do Pai cara aos seus fillos. S. Paulo chámanos a reconciliarnos con Deus e regalar o seu perdón.
· XOSUÉ 5,9a.10-12:  O pobo de Deus, logo de entrar na terra prometida, celebra a Pascua.
· SALMO  33: Gustade e vede que bo é o Señor.
· 
· 1 CORINTIOS 5,17-21: Deus reconciliounos consigo por medio de Cristo.
· 
· LUCAS 15,1-3.11-32: Este irmán teu estaba morto e reviviu.
	Narrador: Naquel tempo, adoitaban achegarse a Xesús todos os publicanos e pecadores a escoitalo. E os fariseos e os escribas murmuraban dicindo:
Escribas: -«Ese acolle aos pecadores e come con eles».
Narrador: Xesús díxolles esta parábola: «Un home tiña dous fillos; o menor deles díxolle a seu pai: 
Menor: -“Pai, dáme a parte que me toca da fortuna”.
Narrador: O pai repartiulles os bens. Non moitos días despois, o fillo menor, xuntando todo o seu, marchou a un país afastado, e alí malgastou a súa fortuna vivindo perdidamente. Cando o gastou todo, veu por aquela terra unha fame terrible, e empezou el a pasar necesidade. Foi entón e contratouse cun dos cidadáns daquel país que o mandou aos seus campos a apacentar porcos. Desexaba saciarse coas landras que comían os porcos, pero ninguén lle daba nada. Recapacitando entón, díxose:
Menor: -“Cantos xornaleiros do meu pai teñen abundancia de pan, mentres eu aquí morro de fame. Levantareime, poñereime en camiño onde está o meu pai, e direille: Pai, pequei contra o ceo e contra ti; xa non merezo chamarme fillo teu: trátame como a un dos teus xornaleiros».
Narrador: Levantouse e veu onda seu pai; cando aínda estaba lonxe, seu pai viuno e conmovéronselle as entrañas; e saíu emocionado a recibilo, botóuselle ao pescozo e cubriuno de bicos. O seu fillo díxolle:
Menor: -“Pai, pequei contra o ceo e contra ti; xa non merezo chamarme fillo teu”.
Narrador: Pero o pai díxolles aos seus criados: 
Pai: -“Sacade enseguida a mellor túnica e vestídella; poñédelle un anel na man e sandalias nos pés; traede o tenreiro cebado e sacrificádeo; comamos e celebremos un banquete, porque este fillo meu estaba morto e reviviu; estaba perdido e atopámolo”.
Narrador: E empezaron a celebrar o banquete. O seu fillo maior estaba no campo. Cando ao volver se achegaba á casa, oíu a música e a danza, e chamando a un dos criados, preguntoulle que era aquilo. Este contestoulle:
Servinte: -“Volveu o teu irmán; e o teu pai sacrificou o tenreiro cebado, porque o recobrou con saúde”.
Narrador: El indignouse e non quería entrar, pero o seu pai saíu e intentaba persuadilo. Entón el respondeulle a seu pai:
Maior: -“Mira: en tantos anos como che sirvo, sen desobedecer nunca unha orde túa, a min nunca me deches un cabrito para ter un banquete cos meus amigos; en cambio, cando veu ese fillo teu que se comeu os teus bens con malas mulleres, mátaslle o tenreiro cebado”.
Narrador: O pai díxolle:
Pai: “Fillo, ti estás sempre comigo, e todo o meu é teu; pero era preciso celebrar un banquete e alegrarse, porque este irmán teu estaba morto e reviviu; estaba perdido e atopámolo”».

                   Palabra do Señor.

                   (Narrador - Fillo Menor - Fillo Maior – Servinte - Pai)



4. ORACIÓN DA COMUNIDADE 

(Sacerdote): Sentíndonos necesitados de Amor e de Perdón, acudimos a Deus, o noso Pai, con toda confianza dicindo:
-Volverei á casa do Pai.
1. Pola Igrexa, para que loite pola reconciliación e a paz de todos. Oremos.
2. Polo papa e os bispos para que nos mostren o rostro de Deus como Pai que nos mira con amor e nos perdoa sempre. Oremos. 
3. Polos nosos pais, que igual que o pai da parábola nos quererán e nos perdoarán sempre. Oremos.
4. Pola nosa parroquia para que cada día sexa máis como a de Xesús, máis chea de bondade, de misericordia e perdón. Oremos.
5. Por nós, para que perdoemos de corazón a todos, do mesma xeito que nos perdoan a nós. Oremos.
6. Polos que vivimos a Coresma para que redescubramos o sacramento da Penitencia e sintamos a necesidade de reconciliarnos con Deus e cos irmáns. Oremos.
7. Por todos nós para que dos nosos beizos saian con facilidade palabras como perdón e grazas. Oremos.

      (Sacerdote): Escóitanos pai e fainos testemuñas da túa misericordia. Por XCNS.
 

6. PRESENTACIÓN DE OFRENDAS (Posibilidades)


· UN BILLETE coa inscrición “DEUS TE ESPERA”: 

Con este billete, queremos representar o que Deus fai, aínda cando nos afastamos del, sempre nos dá un billete de ida e de volta. Que descubramos o amor inmenso que Deus nos ten.



· ÁLBUM DE FOTOS: 

Con este álbum de fotos queremos levar ao Señor o noso agradecemento pola nosa familia, polos pais. Sentímonos moi agradecidos porque eles, malia as nosas debilidades, esperan con paciencia a que melloremos e vivamos tamén como fillos de Deus.



· PAN E O VIÑO: 



Co pan e co viño, queremos dar as grazas a Deus pola festa da eucaristía. Todos os domingos, logo de recoñecer os nosos pecados, el fai unha gran festa; o Señor converte o pan e o viño no seu corpo e no seu sangue.


7. SUXESTIÓNS: 
-Hoxe é o domingo da misericordia, do perdón de Deus. 
-Poderíase pensar nunha representación do evanxeo, o pai, os dous irmáns e Xesús. Bastaría que o pai entregase ao fillo máis novo as bolsas de diñeiro con xesto triste, o fillo que se vai contento, logo pasa momentos tristes recordando a casa do seu pai, a volta co abrazo do pai e colócalle anel, vestido novo, sandalias, festa. E a tristeza do fillo máis vello que mira con desconfianza a festa e afástase.

-Tamén se poderían facer dous carteis para comparar a nosa idea de Deus: Deus NON é malo, vingativo, cruel, severo, ríxido. Deus SI é pai, misericordioso, perdoador, tenro. Pódense utilizar debuxos da parábola.

-Poderiamos facer un xesto de participación. Facemos notar que o fillo máis novo perdeu todo o que o pai lle deu. O fillo máis vello perdeu a confianza e a grandeza do pai. E o pai perdera os dous fillos por varias razóns… Despois de explicar isto, os pais e os catequistas póñenlle a cada neno un imperdible cunha frecha feita de cartolina, como signo de que os nenos non poden caer neses fallos. Despois os nenos van subindo polo corredor coa frecha indicando cara a adiante (cara ao sagrario) e colócanse xunto ao sagrario. Aí está o Pai que nos segue esperando e querendo e do que non nos podemos afastar nunca. O Pai é a nosa meta.

-Habería que ir preparando a confesión de Coresma, o encontro co Pai, sempre como unha festa… Ide pensando como realizala… Aos nenos podémoslle dar unha folliña onde anoten as súas faltas en tres apartados: -cos amigos e compañeiros, -coa miña familia, -con Deus e con Xesús. Tratade de celebrar a Penitencia con moita festa, algo alegre, é o regreso a casa do Pai, é recuperala vida, o ser os seus fillos, volver ter corazón. Dicídelle: “volverei á casa de meu Pai, direille pequei”. E escoita ao sacerdote: “fillo os teus pecados sonche perdoados”.

-Pensa en alguén con quen poidas ter un xesto de amor e agarimo durante a semana… Pode ser alguén próximo, demóstralle o teu amor. Vive con corazón, con bo corazón.

Nesta época tamén sería oportuno facer a 1ª confesión cos nenos de 2º de comuñón que ao final do curso farán a comuñón. Xa nos días inmediatos á solemne celebración realizarán a segunda comuñón. 

Cada mañ
á
Cada mañ
á
 saes a
o
 balcón 
e
 o
u
teas 
o
 horizonte por ver s
e
 v
o
lvo. 
Cada mañá
 baixas saltando as escaleiras e botas ás presas polo campo cando me adiviñas de lonxe.
Cada mañá
 córtasme a palabra e abalánzas
t
e sobre min e rodéasme cun abrazo redondo o corpo enteir
o.
 
Cada mañá
 contratas a banda de músicos e organizas unha festa por min polo ancho mundo.
Cada mañá
 disme ao oído con voz de primavera: 
“Hoxe podes empezar de novo”.
 
Te lo pedimos con María, reina de las 
Misiones
. Amén.
)

